CELEX: 32011R0459
Language: et
Date: 2011-05-12 00:00:00
Title: Komisjoni määrus (EL) nr 459/2011, 12. mai 2011 , millega muudetakse määruse (EÜ) nr 631/2009 (milles sätestatakse üksikasjalikud eeskirjad Euroopa Parlamendi ja nõukogu määruse (EÜ) nr 78/2009 (mis käsitleb mootorsõidukite tüübikinnitust seoses jalakäijate ja teiste vähem kaitstud liiklejate kaitsega) I lisa rakendamiseks) lisa  EMPs kohaldatav tekst

13.5.2011   
            
            
               ET
            
            
               Euroopa Liidu Teataja
            
            
               L 124/21
            
         KOMISJONI MÄÄRUS (EL) nr 459/2011,
   12. mai 2011,
   millega muudetakse määruse (EÜ) nr 631/2009 (milles sätestatakse üksikasjalikud eeskirjad Euroopa Parlamendi ja nõukogu määruse (EÜ) nr 78/2009 (mis käsitleb mootorsõidukite tüübikinnitust seoses jalakäijate ja teiste vähem kaitstud liiklejate kaitsega) I lisa rakendamiseks) lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 14. jaanuari 2009. aasta määrust (EÜ) nr 78/2009, mis käsitleb mootorsõidukite tüübikinnitust seoses jalakäijate ja teiste vähem kaitstud liiklejate kaitsega ning millega muudetakse direktiivi 2007/46/EÜ ja tunnistatakse kehtetuks direktiivid 2003/102/EÜ ja 2005/66/EÜ, (1) eriti selle artikli 4 lõiget 6,
   ning arvestades järgmist:
   
               (1)
            
            
               Komisjoni 22. juuli 2009. aasta määrusega (EÜ) nr 631/2009 (milles sätestatakse üksikasjalikud eeskirjad Euroopa Parlamendi ja nõukogu määruse (EÜ) nr 78/2009, mis käsitleb mootorsõidukite tüübikinnitust seoses jalakäijate ja teiste vähem kaitstud liiklejate kaitsega ning millega muudetakse direktiivi 2007/46/EÜ ja tunnistatakse kehtetuks direktiivid 2003/102/EÜ ja 2005/66/EÜ, (2) I lisa rakendamiseks) on sätestatud määruse (EÜ) nr 78/2009 I lisa üksikasjalikud rakenduseeskirjad; määrus (EÜ) nr 78/2009 kujutab endast eraldi õigustloovat akti, milles käsitletakse Euroopa Parlamendi ja nõukogu 5. septembri 2007. aasta direktiiviga 2007/46/EÜ (millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv)) (3) ettenähtud tüübikinnitusmenetlust.
            
         
               (2)
            
            
               Määruse (EÜ) nr 78/2009 nõuete rakendamiseks vajalikud tehnilised sätted peaksid põhinema komisjoni 23. detsembri 2003. aasta otsusega nr 2004/90/EÜ (tehniliste sätete kohta Euroopa Parlamendi ja nõukogu direktiivi 2003/102/EÜ artikli 3 rakendamiseks jalakäijate ja muude vähem kaitstud liiklejate kaitse kohta enne kokkupõrget ja kokkupõrke korral mootorsõidukiga, millega muudetakse direktiivi 70/156/EMÜ) (4) ettenähtud spetsifikatsioonidel.
            
         
               (3)
            
            
               Sõidukitootjate ja tehniliste teenistuste poolt määruse (EÜ) nr 631/2009 kohaselt läbiviidud esialgsete hindamiste käigus saadud kogemuste põhjal on kindlaks tehtud neli eri valdkonda, kus erinõudeid tuleks täiendavalt selgitada. Sätetes, mida tuleks muuta, käsitletakse üldnõudeid, mis põhinevad olemasolevatel Euroopa Parlamendi ja nõukogu aasta direktiivis 2003/102/EÜ (5) sätestatud esimese etapi nõuetel. Üldnõuete puhul tuleb kohandada teatavaid olulisi hindamispiire, et võtta arvesse teaduse ja tehnika arengut ja joondada määruses (EÜ) nr 78/2009 esitatud esimese etapi nõuded direktiivis 2003/102/EÜ esimese etapi kohta sätestatud nõuetega.
            
         
               (4)
            
            
               Käesoleva määrusega ettenähtud meetmed on kooskõlas mootorsõidukite tehnilise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 631/2009 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. mai 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 35, 4.2.2009, lk 1.
   
      (2)  ELT L 195, 25.7.2009, lk 1.
   
      (3)  ELT L 263, 9.10.2007, lk 1.
   
      (4)  ELT L 31, 4.2.2004, lk 21.
   
      (5)  ELT L 321, 6.12.2003, lk 15.
   
      LISA
      Määruse (EÜ) nr 631/2009 lisa muudetakse järgmiselt.
      
                  1)
               
               
                  II osa muudetakse järgmiselt:
                  
                              a)
                           
                           
                              II peatükki muudetakse järgmiselt:
                              
                                          i)
                                       
                                       
                                          punkti 3.2 teine lõik asendatakse järgmisega:
                                          „Sõidukite puhul, mille kaitseraua alumine kõrgus on 425–500 mm, võib tootja otsustada kohaldada kas kõnealust katset või III peatükis sätestatud katset.”;
                                       
                                    
                                          ii)
                                       
                                       
                                          punktis 3.3 lisatakse pärast esimest lõiku järgmine lõik:
                                          „Kui sõidukit katsetatakse kooskõlas määruse (EÜ) nr 78/2009 I lisa punkti 2 alapunkti 1 alapunktidega a ja b, võib tootja taotleda erandeid eemaldatava veokonksu eranditsooni osas, mille maksimaalne laius on 132 mm.”;
                                       
                                    
                                          iii)
                                       
                                       
                                          punktis 4.6 lisatakse pärast esimest lõiku järgmine lõik:
                                          „Kui sõidukit katsetatakse kooskõlas määruse (EÜ) nr 78/2009 I lisa punkti 2 alapunkti 1 alapunktiga a, võib löökkatsekeha põhi esimese kokkupuute ajal kaitserauaga asuda ka maapinna võrdlustasandil, lubatud kõrvalekaldega a ± 10 mm.”;
                                       
                                    
                        
                              b)
                           
                           
                              V peatükki muudetakse järgmiselt:
                              
                                          i)
                                       
                                       
                                          punkti 3.2 viies lõik asendatakse järgmisega:
                                          „Kõik lapse / väikese täiskasvanu peamudeli valitud katsepunktid asuvad vähemalt 165 mm kapoti esiserva võrdlusjoonest tagapool või 1 000 millimeetri pikkusest ümbritsevast kaugusest tagapool, sõltuvalt sellest, kumb on lähemal valitud katsepunktile, v.a juhul, kui mis tahes punkt rööbiti 165 mm sees oleval kapoti esiserva katsealal võiks jalamudeli reieosa ja kapoti esiserva katse valimisel nõuda rohkem kui 200 J kineetilist kokkupõrkeenergiat.”;
                                       
                                    
                                          ii)
                                       
                                       
                                          punktis 3.2.3 lisatakse lõigu lõppu järgmine lause:
                                          „Kokkupõrkeala määratakse kindlaks kapotipealse ja peamudeli esimese kokkupuute punktiga.”;
                                       
                                    
                        
                              c)
                           
                           
                              VI peatükis asendatakse punkti 3.2 teine lõik järgmisega:
                              „Täiskasvanu peamudeli löökkatsekeha ja tuuleklaasi kokkupõrke jaoks valitud katsepunktid asuvad üksteisest vähemalt 165 mm kaugusel, kogu tuuleklaasi piiridest (sealhulgas läbipaistev ja läbipaistmatu klaaspinna materjal, olenemata vaatevälja tsoonidest) vähemalt 82,5 mm seespool ning tuuleklaasi tagumisest võrdlusjoonest vähemalt 82,5 mm eespool või 2 100 millimeetri pikkusest ümbritsevast kaugusest eespool, sõltuvalt sellest, kumb on lähemal valitud katsepunktile, ning tagatakse, et peavorm ei puutu kokku mis tahes välise keredetailiga (st kapoti tagumine serv, puhasti hoovad), enne kui toimub esialgne kokkupõrge tuuleklaasiga (vt joonis 8).”;
                           
                        
                              d)
                           
                           
                              VII peatüki punktis 3.3.2 lisatakse lõigu lõppu järgmine lause:
                              „Kokkupõrkeala määratakse kindlaks kapotipealse ja peamudeli esimese kokkupuute punktiga.”
                           
                        
            
                  2)
               
               
                  V osa muudetakse järgmiselt:
                  
                              a)
                           
                           
                              punkt 3.7 asendatakse järgmisega:
                              3.7.   Löökkatsekeha esimene loomulik sagedus on üle 5 000 Hz ning soovitatakse kasutada sumbuvat kiirendusmõõturit, mille sumbuvussuhe on ligikaudu 0,7.”;
                           
                        
                              b)
                           
                           
                              punkt 4.7 asendatakse järgmisega:
                              4.7.   Löökkatsekeha esimene loomulik sagedus on üle 5 000 Hz ning soovitatakse kasutada sumbuvat kiirendusmõõturit, mille sumbuvussuhe on ligikaudu 0,7.”